
Pioneering the Preservation of Newah Culture 


NEPA PASA PUCHA AMERIKAYE 


श्रद्धा कमल ताम्राकार (तुलाधर) 


Pry संयोजन धर्म (दश संयोजन धर्म) 


पृष्ठभूमि 

परियत्ति बुद्ध शिक्षाया पाठ्यक्रमय्‌ दुथ्याःगु धर्म 
मध्यय्‌ मिगू संयोजन धर्म नं छगू खः | बुद्ध देशना 
यानाबिज्या:गु उपदेश धर्मस्कन्धया ल्याःकथं चयप्यद्दः 
(८४,०००) दु । उकियात त्रिपिटक धाइ । गुकियात 
स्वब्वय्‌ ब्वथलातःगु दु - सुत्रपिटक, विनयपिटक व 
अभिधर्मपिटक | 

थ्वहे Pry संयोजन धर्म अभिधर्मपिटकस दुथ्याःगु 
खः | संयोजनया अर्थ पद कथं ब्याख्या यायेबलय्‌ बन्धन 
स्वतुमतु स्वःगु गथःगथः जुयाच्वंगु, फ्यनां फ्यने मफुगु 
गथ: थुकिया जालय्‌ लात कि पिहां वयां वये थाकुगु 
स्वभाव दुगु धर्मता खः । 

भी मनुष्य Ga: बांलाःगु (कुशल) व बांमलाःगु 
(अकुशल) ज्या चायेक मचायेक कर्मत भीगु शरीर, बचन 
व मनं यानाच्वनी | विशेष याना: न्हापालाक न्ह्यब्वा: 
वनीम्ह why मन खः | गुकि यानाः चायेकं मचायेक 
अकुशलकर्म क्लेश लोभादि बांमलाःगु ज्याय्‌ लाःवनी | 

दश संयोजन धर्म छु खः ले ? 

१. कामराग संयोजन 

२. भवराग संयोजन 

३. पटिघ संयोजन 

४. मान संयोजन 

५. दृष्टि संयोजन 

६. शीलब्रत परामर्श संयोजन 

७. विचिकित्सा संयोजन 

८. इर्ष्या संयोजन 

९. मात्सर्य संयोजन 


१०. अविद्या संयोजन 


१. कामराग संयोजन 

कामराग संयोजन धायेबलय्‌ ल्वःवनापुसेच्वंगु 
पञ्चकाम WY गुगु इच्छा याइगु, ल्वःवनाः प्यपुनीगु, 
ल्वःवनाः ययेकीगु, ल्वःवनाः आसक्त जुइगु, स्नेह 
काम धयागु परिदाह जुइगु, ल्वःवना: तसक प्यपुनीगु 
स्वभावयात कामराग संयोजन धका: धाइ | 

WIG धायेबलय्‌ भीगु शरीरया पञ्चइन्द्रीय- 

मिखा, न्हाय्‌, SG, gg व शरीर अले थुपिं अंग वा 
इन्द्रीयं मिखां रुप, न्हासं गन्ध, न्हायूपनं खंग्वः, म्हुतु वा 
म्ये रस अले काय वा शरीरं स्पर्श याःगु अनुभूति याइ, 
थुगु पञ्चइन्द्रीय यानाच्चंगु आरम्मण मनूतय्‌त भुले याना 
तइगु स्वभाव हे कामराग ख: | 

थुकि यानाः भौतिक सुखय्‌ भुले Gey - गथेकि 
मिखां खंक्व मालीगु, आसक्त जुइगु, red स्वयेगु, अथेहे 
विभिन्न कथंया टेवलेट, ल्यापटप, फोन विभिन्न प्रकारयागु 
आइफोन इत्यादि भौतिक साधनय्‌ प्यपुनाच्वनीगु | मिखां 
बांलाःगु वस्तु GA वहे माल धकाः प्राप्त याना कायेत 
प्रयत्न यानाच्चनीगु | न्हासं बांबांलाःगु वास, सुगन्ध, 
गन्धयात नतुना च्वने मास्ति वइगु | न्हाय्‌पनं बांबालाःगु 
शब्द, सः म्ये (संगीत) न्यनेत आसक्त जुइगु | म्हुतुं वा 
A साःसाःगु सवाः काये यइगु, शरीरं स्पर्श याइगु, नाइसे 
ay बांबांलाःगु थी मास्ति वयेका बीगु | 
२. भवराग संयोजन 

हानं हानं जन्म कायेगु इच्छाय्‌ प्यपुनाच्चनीगु 
स्वभाव | थ्व वर्तमानया जीवन स्वया: अप्वः TOT ऐश, 


सम्पत्ति, परिवार सम्पन्न जूथाय्‌ जन्म काःवने दयेमा 
धका: इच्छा वा आसक्ति जुयाच्वनीगु स्वभाव | थम्हं दान 
धर्म विभिन्न पुण्यया ज्या याःसा लिपाया जुनिइ वा थुगु 
जुनिइ भिं जूसा बांलायेमा धका: आसक्त जुयाच्वनीगु | 

थथे भवराग संयोजन धायेबलय्‌ भवय्‌ प्यपुनीगु, 
भवयात ययेकीगु, भवय्‌ आसक्त जुइगु | थ्वहे जन्म 
कायेगु भव स्नेह संयोजन स्वतुमतु स्वयाच्वनीगु । अथे 
जक मखु ध्यानभावना यायां च्वय्‌ थ्यनेधुंका: रुप, अस्प 
भूमिइ जन्म काःवनेगु इच्छा याइगु धर्मया स्वभावयात हे 
भवराग धका: धाइ । 
३. पटिघ संयोजन : 

पटिघ (प्रटिघ) संयोजन धयागु बदला भाव स्वभाव 
ख: | उलि जक मखु कडा जुया: स्यंकेगु प्रचण्ड स्वभाव, 
सुनानं थःत मयःगु यात धाःसा जिं वयात wad मखु 
धकाः हानं हानं द्वेषत उत्पन्न जुइकाच्वनीगु, धाइनापं 
तमं क्वाःगु नंयागु डण्डी ज्वन धाःसा कर्पिन्त स्वयाः 
थःत हे अप्वः पुनाः छटपटे जुइ | थज्याःगु स्वभावं यानाः 
न्ह्याबलें जिगु अनर्थ यानाच्चन धकाः ईख तइ, अथेतुं 
जि यःम्हसित अनर्थ याइ तिनि यानाच्चन धका: ईख 
तइगु स्वभाव | तसक विरोधी याइगु स्वभाव, उलि जक 
मखु fra स्यंका बीगु स्वभाव, उकि याना: मन स्यनीगु, 
तं पिहां वइगु, खं ल्हाये मफइगु | 

थज्याःगु अवस्थाय्‌ थःपिनिगु व्यवहारिक, पारिवारिक 
जीवनय्‌ थः यःपिन्त निन्दा अपमान याइगु न्यनेबलय्‌ 
थःत ब्वः ब्यूगु न्यनेबलय्‌, कमजोर धाइगु न्यनेबलय्‌ 
वयात मानसिक व शारीरिक कथं आकुल-ब्याकुल 
जुइगु | सह याये मफयाः वाचिक कथं वा शब्दं वाण 
सरह प्रहार जूवनी, वाण सरह कडागु शब्द प्रहार याः 
वनी । 

भगवान बुद्धं सुत्त निपातय्‌ न्ह्यथनातःगु थथे खः - 
“प्रत्येक मनू (मनुष्य) पा (बञ्चरो) घाना: जन्म Ys, गुकिं 
थःत पाली, व मूर्ख गुबलय्‌ गुबलय्‌ कुवाच्य नवाइ |’ 
४. मान संयोजन 

मान संयोजन धायेबलय्‌ अभिमान स्वभाव, जि हे 
store, जिनाप समानम्ह सुं मदु धका: थःथम्हं घमण्ड 
वइगु स्वभावयात मान संयोजन धाइ | थज्या:गु मान 
स्वताजि दु : 

क) (AM ख) सम्मान मान ग) हीनमान 


क) सेयूयेमान गजू थें च्वय्‌ च्वनेमाःम्ह जि हे 
SSS धका: MATS अथवा गृहस्थी जूसां ऐश्वर्य धनं 
सम्पन्नम्ह थः ध्वजा समानगु स्वभाव, AY च्वय्‌ धायेका 
तइगु स्वभाव, मनया ध्वजाथें च्वय्‌ च्वय्‌ थःत ced 
मास्ति asy भाव | 

ख) सम्मान मान न्हयाबलें थःगु प्रज्ञा, बुद्धि अले 
गृहस्थी जूसा धन, एश्वर्य, शिक्षा तुलना यानाच्चनेगु 
स्वभाव | जि सुं स्वयां नं कम मजू धकाः न्ह्याबले धन, 
सम्पत्ति, विद्या, मान दयेकाच्चनेगु स्वभाव दुम्ह व्यक्ति | 

ग) हीनमान : जि हीनम्ह खः धकाः ay ay 
धायाः थःके मदुसां मेपिनिगु गुणयात मान मयाइगु 
स्वभाव | थुपिं स्वंगू मान जि श्रेष्ठ धकाः ay way 
सेथ्येमान, जि समानम्ह खः धकाः च्वय्‌ च्वय्‌ धाइगु, 
जि सम्मानम्ह खः धका: ay way धाइगु, जि हीनम्ह 
खः धकाः च्वय्‌ च्वय्‌ धाइगु- हीनमान थज्याःगु हे मान 
संयोजनया स्वभाव खः । 

५. दृष्टि संयोजन 

गलत (मिथ्या) रूप॑ fra: याइगु व बांलाक्क 
परामर्श कथं बिचाः याइगु सम्यकदृष्टि खः | तर संयोजन 
धर्मकथं मखु थें थुइकेगु | सत्य धर्मयात अःखतं GAY 
अनित्य वा छु हे नित्य मखुगु खःसा नित्य धका: काये 
FOS], अनात्म आत्म दुःखयात सुख सुखयात दुःख 
इत्यादि थुइके मफुगु | 

लोक शास्वत खः धका: नं अशास्वत खः धकाः 
नं लोक अन्त दुगु खः अन्त मदुगु खः व जीव हे व 
शरीर खः सत्व मरण लिपा उत्पन्न जूनि, सत्व-मरण 
लिपा उत्पन्न मजूगु नं मखु, थज्याःगु gY धारणाय्‌ तना 
ay मखु धइगु स्वभाव, उकि यानाः खः थे थुइके 
मफइगु स्वभाव, सम्यक दृष्टियात स्यंकीगु स्वभाव थथे 
ah परामर्श याइगु स्वभावयात हे दृष्टि संयोजन धाइ | 
६. शीलव्रतपरामर्श संयोजन: 

मेगु संयोजन धर्मकथं शीलब्रतपरामर्श खः | द्वंक 
मखुथे परामर्श याइगु स्वभाव, ay पद्धति, छु धर्मयात 
विपरित द्वंक क्वातुक्क ग्रहण यायेगु | 

भी गृहस्थी च्वनाः नं छुं gH धारणा कथं 
wage कयाच्चनेगु | दसु कथं wre यानागु गुलि 
नं मखुगु पापयात खुसिइ वना: लखय्‌ छक: म्वःल्हुइवं 
विमोचन gg धका: लिमला: फमला: खुसिइ वनाः म्ह 


दुना च्वनेगु इत्यादि | अथेहे बुद्ध धर्म पिने च्वंपिं श्रवण 
ब्राह्मणपिनिगु द्वहं ब्रत, खिचा ब्रत काइगु चलन दु | 

थःगु मन (चित्त) आचरण आदियात शील शुद्ध 
ys | ge, खिचा आदियागु ब्रतपाखें शुद्ध जुड धयागु 
विश्वास गुगु द्वंगु धारणां शुद्ध जुइ धयागु थज्यागु स्वभाव 
दुगु गुगु धारणाय्‌ दुथ्याःगु स्वभाव, सहि धारणायात 
पना बीसःगु ey धारणास्पी सम्यक दृष्टियात स्यंकीगु 
स्वभाव, वर्त दुःखय्‌ चिना बीसःगु कारण जुयाच्वंगु gy 
धारणा | 

We हे आःतक नं ल: छफुति ggs मतसे, चि 
मनसे उपवास कयाच्वनीपिं खं | थुगु शरीरयात कष्ट 
बिया: यानाच्चनेगु धर्मकथं थःत संयोजनय्‌ चिनातइगु 
धर्म वा संयोजनयात शीलव्रतपरामर्श संयोजन धाइ | 
७. विचिकित्सा संयोजनः 

विश्वास याये योग्यगु थासय्‌ नं विशवास मयासे 
शंका उपशंका यानाच्वनेगुयात विचिकित्सा संयोजन 
धाइ । व्यवहारिक पारिवारिक कथं न्हयाबले शंका 
उपशंका, श्रीमान वा श्रीमतीप्रति अविश्वास, मांबौ मस्त 
प्रति अविश्वास, अथे हे पासा बन्धुप्रति विश्वास मदइगु | 

उलि जक मखु बुद्ध धर्म संघ आचरण शिक्षाप्रति 
शंका थजाःगु स्वभाव दुगु मसिइगु द्वंविद्वं थीथीकथं कम्प 
जुइगु स्वभाव, Ay लं wary स्वभाव, निर्णय यायेत 
स्तम्भित जुइगु स्वभाव, थजाःगु संयोजन हे विचिकित्सा 
खः | 
८. इर्ष्या संयोजन 

इर्ष्या धायेबलय्‌ सुयां ज्यूगु बांलाःगु स्वये मफइगु, 
ary खुशी खना: हर्षित जुड मफइगु, प्रशंसा याये 
मफइगु, दाहा जुइगु स्वभाव खः | भीगु संसार, समाज, 
परिवारय्‌ इर्ष्याया भाव ब्वलनाच्चंगु दु | देशं देशय्‌ 
इर्ष्या, समाजं समाजप्रति, व्यापारीं व्यापारीप्रति इर्ष्या, 
शिक्षक शिक्षकप्रति इर्ष्या जुयाच्वनी, परिवार परिवार 
दुने मेपिनिगु लाभ सत्कार गौरव मान गुगु नुगः मुगु 
स्वभाव, नुगः मूम्हेसिगु भाव, ब्यथां स्वगु भाव थजाःगु 
स्वभावयात इर्ष्या संयोजन धाइ | 
९. मात्सर्य संयोजन 

थहे श्रेष्ठ धकाः aA स्वभाव, चीधंगु स्वभावया 
चित्त (कन्जुसीपह), थः जक जीके Haft बांमलाःसां 
ज्यू थःगु जक भिं जुइकेगु स्वइगु स्वभाव, मेपिनि ज्यूगु 


बांलाःगु स्वये मफइगु कपटी स्वभाव खः | 

मात्सर्य ५ गू प्रकारया दु : 

क) आवास मात्सर्य : 

च्वनीगु थायुप्रति कन्जुसी स्वभाव गथेकि बसय्‌ 
लिक्क फ्यतूवःम्हसित थाय्‌ मबीगु, जिगु थाय्‌ धकाः 
त्वःता FAY, थःगु थायूयात क्वातुक्क ज्वना च्वनीगु, जि 
सवयाः बांलाःगु छे, क्यब YA मदु धका: YAM काः वइ 
धकाः मतिकुऱ्हाः स्वभाव | 

ख) कुलमात्सर्य : थःगु कुल, जात धनी धकाः 
सःस्यूपहः याना जुइपिं | 

ग) लाभ मात्सर्य : जितः थुलि लाभ जुल धकाः 
घमण्ड यानाच्चनीगु | 

घ) वर्ण मात्सर्य : स्स प्रति घमण्ड, जि त्वइसे 
बांला: धकाः जुयाच्वनीगु स्वभाव | 

ङ) धर्म मात्सर्य : जिगु धर्म तःधं धकाः क्वातुक्क 
ज्वनाच्वनीगु स्वभाव 
१०. अविद्या संयोजन : 

अविद्या धायेबलय्‌ छु मस्यूम्ह, मूर्खम्ह, प्रज्ञा मदुगु 
स्वभाव खः | संसार दुःखया खानी धकाः मथुइगु, दुःख 
सत्य धइगु मस्यूगु अज्ञान, दुःख सत्य अज्ञान, दुःख 
निरोधय्‌ अज्ञान, दुःख निरोधय्‌ थ्यनीगु आचरणय्‌ अज्ञान 
दुःख जातय्‌ जन्म जुइमानिगु दुःख, जन्म जुयाः ल्वय्‌ 
जुइका च्वनेमालीगु, बुढाबुढी जुइमानिगु मरणादि आदि 
धर्मलिसेया अज्ञानता खः । 

भीसं समाजय्‌ Add eas छगू जुनि थें सीम्वाःपिं 
थें सना जुइ | संसार अनित्य खः उत्पत्ति फुक्क 
विनास खः धका: मचाइगु | थजाःगु स्वभाव दुगु मसीगु 
(सहीधर्मयात) मखनीगु स्वभाव प्रतिवेघ धायेबलय्‌ 
अनुभव याना: सीके मसःगु स्वभाव, द्वंक Wray स्वभाव 
खः | दुःखं मुक्त जुइत प्रत्यक्ष ws भाविता याये मसःगु 
धइगु हे अविद्या संयोजन खः । 
निष्कर्ष : 

ay न्ह्यथना वयागु 'दश संयोजन धर्म' भीसं 
मनुष्य gar: बुद्धधर्म कथं परियति, पटिपति व प्रतिवेध 
कथं छयले सयेके माल | परियति कथं बुद्धया शिक्षायात 
अध्ययन यानाः पटिपति धारण, पालन यायेमाल, बुद्धं 
शरणं गच्छामि, धम्मं शरणं गच्छामि, संघं शरणं गच्छामि 
धकाः म्हुतु छप्वाः जक हालां मगाः | श्रवण यानागु, 


अध्ययन यानागु शिक्षायात प्रतिवेध प्रत्यक्ष करण कथं 
थःथम्हं अनुभूति यायेमाः | 
थथे प्रतिवेक्षण याये मसःगु स्वभावं थुगु दश 
संयोजन धर्मयात Yeh मफया: भीगु जीवनय्‌ न्ह्याबलें 
पतुमतु पंकाः स्वतुमतु स्वयेकाः वर्तदुःखय्‌ संसारया 
भवसागरय्‌ हानं हानं जन्म कया: चाःचाःहिला च्वनेमाली 
| mit सकलें न्ह्याबलें न्ह्याबलेंया लागि थुकियात 
चफुना छवयेत wh वयाच्चंगु लोभ, द्वेष, मोह, ईर्ष्या, 
शंका, मान मिथ्यादृष्टि इत्यादि क्लेशयात निर्मूल 
यायेत छगू जक मार्ग आर्य अष्टाङ्किक मार्गयागु सत्यता 
थुइकेमाः, व्यवहारय्‌ छ्यलेमाः | थुपिं मार्गत थथे खः : 
१. सम्यक दृष्टि - Hem स्वयेगु थुइकेगु 
२. सम्यक बचन - बांलाःगु वचन, शुद्धगु बोलि बचन 
३.सम्यक संकल्प - भिंगु बांलाःगु fra: यायेगु, वितर्क 
यायेगु 
४. सम्यक कर्मान्त - मभिंगु ज्या मयायेगु, भिंगु ज्या 
यायेगु 
५. सम्यक आजीवन - बालाक जीवन हनेगु 


Sagun, Shucheeta, Shreeda & Aaryav Tamrakar 
Springfield, VA 


६. सम्यक व्यायाम - मन व वचनं Tory ज्या यायेगु 
७. सम्यक स्मृति - न्ह्याबलें होश तयाः जुइगु 
८. सम्यक समाधि - ध्यान भावना यायेगु 

थथे कुशल कर्मया sy वनेत शील, समाधि व 
प्रज्ञाया बः कयाः जक न्ह्या: वने फइ | विशेष यानाः 
aft किगू संयोजन क्लेशयात AHA Bald मुख्य 
सम्यक दृष्टि हे यथाभूत ज्ञान दर्शन वा मखुथे मखनीगु, 
खः थे खनेगु गुकि यानाः तथागतया सधर्म प्रति अटुट 
श्रद्धा दयाः प्रज्ञां यानाः कारणकार्यया चक्र भावनामयी 
खंके wey न्यागू उपादान स्कन्धप्रति अनित्य-दुःख 
अनात्म बोधया भाव जुइ माल | 
लिघंसा धल: 

अनगारिका अग्गजाणी (ने.सं. ११३७), त्रिपिटक 
अभिधम्मपिटक प्रथम संस्करण, वीर-पूर्ण पुस्तक संग्रहालय, 
नेपाल | 

डा. रीना तुलाधर बनिया (संपादक) ने.सं. ११४२, 
अभिधम्म (श्रद्धेय धम्मवती गुरुमाया धम्मदेशनाया 
पुस्तकारुढ), प्रथम संस्करण, धर्मकीर्ति प्रकाशन श्रीघः नेपाः | 

नेपाल/संबल११४५ न्हदँया लसताय 
सकल नेपाःमिर्पित|सुख, शान्ति व सुस्वास्थ्ययाक्का न ना 


We have a showcase of artistically crafted exclusive 


collections of exceptionally beautiful diamond jewellery. 


RINGS | EARRINGS | NECKLACE! PENDENT | BANGLE 
BROOCH | TOP | HALF BANGLE | CROWN | EAR CLIP 

